16.1.2023
SL
Uradni list Evropske unije
C 15/43
Tožba, vložena 6. oktobra 2022 – RS/EIB (Zadeva T-624/22) (2023/C 15/56) Jezik postopka: angleščina Stranki Tožeča stranka: RS (zastopnik: B. Maréchal, odvetnik) Tožena stranka: Evropska investicijska banka
Predlogi Tožeča stranka Splošnemu sodišču predlaga, naj: — (i) odločbo Evropske investicijske banke (v nadaljevanju: EIB) z določenim datumom v zvezi z zadevo „Nesprememba pogodbe za določen čas“, s katero so zavrnjene trditve, predložene v imenu tožeče stranke za spremembo njene pogodbe o zaposlitvi, (ii) odločbo EIB, s katero je tožeča stranka obveščena, da bo njena zaposlitev pri Evropski investicijski banki prenehala na določen dan, in (iii) odločbo EIB, izdano na določen datum, s katero je zavrnjena zahteva tožeče stranke za upravni pregled, s katero: (1) izpodbija odločbo, na podlagi katere se pogodba o zaposlitvi tožeče stranke ne spremeni iz pogodbe o zaposlitvi pri EIB za določen čas v pogodbo o zaposlitvi pri EIB za nedoločen čas, in (2) prijavlja s tem povezane kršitve EIB v zvezi s temeljnimi pravicami tožeče stranke (v nadaljevanju: „izpodbijane odločbe“), razglasi za nične; — podredno, izpodbijane odločbe spremeni; ter — dodeli odškodnino v višini 193 882,98 EUR za premoženjsko škodo, ki je ali bo tožeči stranki nastala zaradi izpodbijanih odločb, na podlagi katerih se pogodba o zaposlitvi tožeče stranke ne spremeni, vključno z izgubo dohodka, razliko v premijah za zdravstveno zavarovanje in izgubo družinskih dodatkov ter izgubo pokojnine; — dodeli odškodnino v višini 20 000 EUR zaradi kršitve pravice tožeče stranke do zasebnosti in varstva podatkov, pravice tožeče stranke do dobrega upravljanja ter pravice tožeče stranke do učinkovitega pravnega sredstva in poštenega sojenja; — dodeli odškodnino v višini 20 000 EUR za nepremoženjsko škodo, ki je nastala tožeči stranki; — dodeli nadomestilo za stroške, ki so nastali tožeči stranki zaradi nezakonitega ravnanja, dejanj in opustitev EIB in so začasno ocenjeni na 20 000 EUR (vključno z DDV); — toženi stranki naloži plačilo pravdnih stroškov tega postopka, ki znašajo okvirno 15 000 EUR.
Tožbeni razlogi in bistvene trditve Tožeča stranka v utemeljitev tožbe navaja te razloge. 1.
Prvi tožbeni razlog: zatrjevani razlogi za morebitno nespremembo pogodbe izhajajo iz objektivno ugotovljene kršitve pravic tožeče stranke do zaupnosti, zasebnosti in varstva podatkov. 2.
Drugi tožbeni razlog: navzkrižje interesov in pristranskost postopkov, uporabljenih za utemeljitev odločb v zvezi z nespremembo pogodbe o zaposlitvi tožeče stranke, in posledično kršitev pravice tožeče stranke do obrambe. 3.
Tretji tožbeni razlog: pomanjkanje prave obrazložitve in nesorazmernost izpodbijanih odločb o nespremembi pogodbe o zaposlitvi tožeče stranke pri toženi stranki ter s tem povezane kršitve pravic tožeče stranke.